Proračunski korisnik:

ART – KINO

KREŠIMIROVA 2 Razina :21

Rijeka RKP: 47949

Matični broj: 2998050

OIB: 12254758142

Šifra djelatnosti: 9004

Šifra grada: 373

**BILJEŠKE uz financijske izvještaje**

za razdoblje 01.01.2022. – 31.12.2022.

**BILJEŠKA UZ OBRAZAC BILANCA**

1. IMOVINA – šifra B001

Vrijednost imovine u 2022. godini smanjena je za 4,9 % u odnosu na prethodnu godinu, odnosno na početno stanje.

* 1. NEFINANCIJSKA IMOVINA – šifra B002

U 2022. godini smanjena je vrijednost nefinancijske imovine za 28,8 %. Ispravak vrijednosti iznosio je 226.581,08 Kn. Zbog neispravnosti, dotrajalosti, tehničke zastarjelosti i gubitka funkcionalnih svojstava imovine isknjiženo je 184.720,52 Kn po godišnjem popisu za 2021. godinu. Po izvršenom godišnjem popisu za 2022. g. zbog tehničke dotrajalosti i neuporabljivosti predloženo je rashodovanje imovine bez sadašnje vrijednosti. Isknjiženje će se provesti po zbrinjavanju opreme u 2023. godini.

Art-kino je tijekom 2022. godine nabavio slijedeću nefinancijsku imovinu:

|  |  |  |
| --- | --- | --- |
| 0221 | Uredska oprema i namještaj | 18.336,41 |
| 0222 | Komunikacijska oprema | 8.018,00 |
| 0227 | Uređaji, strojevi i oprema za ostale namjene | 15.955,29 |
| 0241 | Knjige | 1.350,99 |
|  | **UKUPNO** | **43.660,69** |

Sitnog inventara nabavljeno je u vrijednosti 9.681,21 Kn.

* 1. FINANCIJSKA IMOVINA – šifra 1

Vrijednost financijske imovine veća je za 9,8 % odnosno za 101.390,05 Kn.

Šifra 11 - Novac u banci i blagajni veći je za 37 % i iznosi 2.192,67 Kn što je iznos dva početna paketa euro kovanica. Euro kovanice su bile pohranjene u trezoru na način, u iznosu i specifikaciji kako je propisala Hrvatska narodna banka u Odluci o predopskrbi i posrednoj predopskrbi gotovim novcem eura, objavljenoj u Narodnim novinama 105/2022 od 12.09.2022.

Šifra 129 - Ostala potraživanja povećana su za 168,4 % i iznose 1.905,34 Kn, a odnose se na potraživanja od Erste Card Cluba za kartične troškove koji još nisu u dospijeću i na potraživanja od HZZO za refundaciju bolovanja.

Šifra 193 - Kontinuirani rashodi budućih razdoblja sastoje se od plaće za prosinac i pretplate na časopis u ukupnom iznosu od 210.198,08 Kn. U odnosu na 2021. godinu rashodi su veći za 13,5% što je posljedica povećanja osnovice plaće u drugoj polovici godine.

1. OBVEZE I VLASTITI IZVORI – šifra B0013

Vrijednost obveza i vlastitih izvora manja je za 4,9 % u odnosu na prethodnu godinu.

* 1. OBVEZE – šifra 2

Šifra 2 – Obveze - manje su za 6,8% u odnosu na prošlu godinu.

Šifra 231 – Obveze za zaposlene veće su za 7,6 % zbog povećanja osnovice plaće.

Šifra 232 – Obveze za materijalne rashode manje su za 9,6% odnosno za 13.018,50 Kn.

Šifra 234 – Obveze za financijske rashode iznose 184,38 Kn.

* 1. VLASTITI IZVORI – šifra 9

Šifra 9 - Vlastiti izvori smanjeni su za 4.4 %.

Šifra 91 - Vlastiti izvori i ispravak vlastitih izvora - manji su za 28,8% zbog ispravka vrijednosti imovine za 2022. godinu te zbog isknjiženja imovine koja je u 2021. godini rashodovana, a u 2022 preuzeta od strane društva registriranog za zbrinjavanje odnosno zbrinuto na zakonski način na gradskom deponiju.

Šifra 922 – Višak prihoda veći je za 18,1% u odnosu na prethodnu godinu. Ostvaren je veći prihod budući je Kino bilo otvoreno tijekom cijele godine, nije bilo pandemijskih ograničenja kao u 2021. godini, ali i proširena je aktivnostu Ustanove odnosno pokrenut je novi projekt Kino u Dječjoj kući.

Šifra 92212 - Višak prihoda od nefinancijske imovine iznosi 79.008,90 Kn i rezultat je Odluke o raspodjeli rezultata 2021. godine i prethodnih godina kojom su se sredstva iz viška prihoda poslovanja prenamijenila za nabavu nefinancijske imovine.

Šifra 991 - U izvanbilančnim zapisima evidentirana je oprema Grada za koju je Art-kino zaduženo, te zadužnica izdana distributeru 2016.godine.



Art-kino nema sudskih sporova.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

1. PRIHODI POSLOVANJA – šifra 6

Šifra 6 Prihodi poslovanja u 2022. godini veći su za 20,5 % u odnosu na 2021. godinu.

Šifra 6361 - Tekuće pomoći proračunskim korisnicima iz proračuna koji im nije nadležan veći je za 3% u odnosu na 2021. zbog većih namjenskih prihoda od strane Primorsko- goranske županije i Hrvatskog audiovizualnog centra.

Šifra 65 - Prihodi od upravnih i administrativnih pristojbi, pristojbi po posebnim propisima i naknada veći su za 58,3 %. Radi se o prihodima od prodaje kino ulaznica koji su u odnosu na 2021. godinu veći. 2021. godina je bila obilježena mjerama i ograničenjima vezanim uz pandemiju COVID-19. Osim toga Ustanova je otvorila novi prostor u Dječjoj kući.

Šifra 6615 - Prihodi od pruženih usluga veći su za 99,4% i posljedica su normalizacije rada kina nakon pandemije.

Šifra 663 - Donacije od pravnih i fizičkih osoba izvan općeg proračuna veće su za 218,4 %. Radi se o donaciji vezanoj uz projekt Collaborate to Innovate.

Šifra 67 - Prihodi iz nadležnog proračuna i od HZZO na temelju ugovornih obveza veći su za 13,1% i iznose 3.159.340,06 Kn i odnose se na financiranje rashoda poslovanja. Samo 750 Kn odnosi se na financiranje rashoda za nabavu nefinancijske imovine. Razlog su povećani materijalni troškovi i povećanje osnovice plaće.

1. RASHODI POSLOVANJA – šifra 3

Rashodi poslovanja u 2022. godini veći su za 16,3 % što je povezano s rastom plaća i povećanjem troškova poslovanja. Povećanje troškova poslovanja rezultat je rasta cijena na tržištu energenata te većeg obima poslovanja uslijed prestanka pandemijskih ograničenja koja su postojala u 2021. godini.

Šifra 32 - Materijalni rashodi veći su za 30,7 %.

Naknade troškova zaposlenima šifra 321 veća je za 24,1 %, zbog većih troškova službenih putovanja uslijed normalizacije poslovanja nakon pandemije, te zapošljavanja djelatnika čija je naknada za prijevoz veća.

Šifra 322 - Rashodi za materijal i energiju veći su za 59,2 % zbog realno većih potreba za nabavom uredskog materijala (šifra 3221), materijala i dijelova za tekuće i investicijsko održavanje (šifra 3224) i sitnog inventara (šifra 3225). Sve je posljedica vraćanja na poslovanje kakvo je bilo prije pandemije. Troškovi Energije (šifra 3223) su veći za 54,5%. Razlog je rast cijene energenata na tržištu, ali i povećana potrošnja u usporedbi s 2021. godinom.

Šifra 323 - Rashodi za usluge veći su za 23,2% u odnosu na prošlu godinu zbog većih obima nabave usluga promidžbe i informiranja šifra 3233 (veći za 98,1%), intelektualnih i osobnih usluga šifra 3237 (veći za 38,1%), računalnih usluga šifra 3238 (veći za 10,9%), te ostalih usluga šifra 3239 (veći za 19,3%). Povećanje troškova za navedene usluge vezano je uz prestanak pandemijskog poslovanja ali i porasta programskih aktivnosti u Art-kinu i Dječjoj kući.

Šifra 324 - Naknade troškova osobama izvan radnog odnosa veće su za 180,9% i iznose 50.905,91 Kn što je rezultat veće programske aktivnosti i posljedično većeg broja gostujućih suradnika.

Šifra 329 – Ostali nespomenuti rashodi poslovanja veći su za 57,5% i također su posljedica većeg broja gostovanja vanjskih suradnika, te većeg broja filmskih premijera.

Šifra 34 - Financijski rashodi su u apsolutnom iznosu veći su za 1.510,64 Kn u odnosu na prošlu godinu.

Šifra 4 – Rashodi za nabavu nefinancijske imovine manji su za 65% budući se u 2023 godini planira veća nabava opreme.

1. VIŠAK PRIHODA I PRIMITAKA RASPOLOŽIV U SLJEDEĆEM RAZDOBLJU – šifra X006

Iskazan je višak prihoda i primitaka raspoloživ u sljedećem razdoblju u iznosu 803.059,97 Kn, a čine ga:

* šifra X001 – višak prihoda poslovanja 166.669,79 Kn
* šifra 92211 – višak prihoda poslovanja preneseni 564.050,87 Kn
* šifra Y002 – manjak prihoda od nefinancijske imovine 43.660,69 Kn
* šifra92212 – višak prihoda od nefinancijske imovine – preneseni 116.000,00 Kn

Šifra 11K – Stanje novčanih sredstava na dan 31.12.2022. godine iznosi 2.192,67 Kn.

Šifra Z007 - Prosječan broj zaposlenih kod korisnika na osnovi stanja na početku i na kraju izvještajnog razdoblja je 17 zaposlenih i šifra Z009 - prosječan broj zaposlenih na osnovi sati rada je 17 zaposlenih.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

Stavka Služba kulture (Šifra 082) u iznosu od 4.294.266,78 Kn sastoji se od:

* Rashoda poslovanja 4.250.606,09 Kn i
* Rashoda za nabavu nefinancijske imovine 43.660,69 Kn.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

U 2022. godini u Art-kinu nije bilo promjena u vrijednosti i obujmu imovine i obveza.

**BILJEŠKE UZ IZVJEŠTAJ O OBVEZAMA**

V001 Stanje obveza 1. siječnja 351.178,24 Kn

V002 Povećanje obveza u izvještajnom razdoblju 4.358.997,31 Kn

V004 Podmirene obveze u izvještajnom razdoblju 4.382.864,35 Kn

V006 Stanje obveza na kraju izvještajnog razdoblja 327.311,20 Kn

Stanje obveza na kraju izvještajnog razdoblja u ukupnom iznosu 327.311,20 Kn sastoji se od 3.801,70 Kn dospjelih obveza i 323.509,50 Kn nedospjelih obveza. Nedospjele obveze odnose se isključivo na obveze za rashode poslovanja (ND23).

Šifra V003 - Međusobne obveze subjekata općeg proračuna odnose se na Grad Rijeku, Dom mladih, Hrvatski državni arhiv Zagreb, Državni arhiv u Rijeci, Hrvatske autoceste, HŽ infrastruktura, Knjižnice grada Zagreba i Ustanova Zagreb film.

Rijeka, 31.01.2023.

Voditeljica računovodstva Ravnateljica

Butorac Kušić Lidija Slobodanka Mišković